Jeg og min familie havde fornøjelsen af at leje Fam. Brandts lejlighed i seks dage, hvilket var en rigtig god oplevelse. Fra første færd var Kaspar hurtig til at respondere på spørgsmål af enhver art, hvilket gjorde planlægningen meget smidig. Vi fik tilsendt et fyldestgørende velkomstbrev som i detaljer beskrev de praktiske forhold omkring boligen. Da vi ankom var der sat små post-it noter på skuffer og skaber, for at vise hen til ’bestik – glas – støvsuger’ osv. Lejligheden er meget lys og rummelig, hvilket var skønt, særligt når vi havde to små børn med på tre og fem. De fandt sig hurtigt til rette på børneværelset, og nød at kunne lege med ’nyt’ legetøj. Lejligheden tilbyder også adgang til at lækkert lukket gårdmiljø som vi dog ikke fik tid til at gøre brug af. Her findes der en lille legeplads, og små lukkede haver hvilket ville være perfekt til små børn som skal brænde noget krudt af. Lejligheden er lækkert renoveret, særligt glædede vi os over det nye badeværelse på første salen.
I fire af dagene boede vi fire voksne og to børn i lejligheden, og vi kunne sagtens være der. En formiddag spiste vi uformel brunch hvor otte voksne og tre børn deltog, der var siddepladser til alle, og det blev lidt trangt – men det fungerede fint.

Nabolaget er på trods af den centrale placering meget roligt, man er ikke generet af støj fra trafik el.

Jeg kan give lejligheden min varmeste anbefaling.